സര്ഗാത്മകതയോടെയുള്ള ചെറുത്തുനില്പ്പ് അനിവാര്യം: ടി.വി. ബാലന് കോഴിക്കോട്: സര്ഗ്ഗാത്മകതയോടെയുള്ള ചെറുത്തുനില്പ്പ് അനിവാര്യമായ സാഹചര്യത്തിലൂടെയാണ് സമൂഹം ഇന്ന് കടന്നു പോകുന്നതെന്ന് ഇപ്റ്റ ഇന്ത്യന് പീപ്പിള്സ് തിയറ്റര് അസോസിയേഷന് ദേശീയ വൈസ് പ്രസിഡന്റ് ടി.വി. ബാലന് അഭിപ്രായപ്പെട്ടു. ചരിത്ര സത്യങ്ങളെ വളച്ചൊടിക്കുന്നത് സമര പോരാട്ടം നടത്തിയ പോരാളികളോടുള്ള അവഹേളനമാണെന്നും അദ്ദേഹം പറഞ്ഞു. ഡോ.വി.എന്. സന്തോഷ് കുമാറിന്റെ അകം പൊരുള് ലേഖന സമാഹാരം പ്രകാശനം ചെയ്ത് പ്രസംഗിക്കുകയായിരുന്നു അദ്ദേഹം. എംഎന്വിജി അടിയോടി സ്മാരക മന്ദരത്തില് നന്മ സാംസ്ക്കാരിക വേദി സംഘടിപ്പിച്ച ചടങ്ങില് അഹമ്മദ് കുട്ടി കുന്നത്ത്, ടി.എം. സജീന്ദ്രന്, ടി. ഹസന്, ലത്തീഫ് പറമ്ബില്, ഷഹനാസ്, ടി. രത്നദാസ്, ശിവന് തറയില്, സി.പി. സദാനന്ദന്, സി.എന്. സന്തോഷ് കുമാര് തുടങ്ങിയവര് പ്രസംഗിച്ചു. പണംവച്ച് ശീട്ടുകളി 11 പേര് പിടിയില് കൊയിലാണ്ടി: ഹോട്ടലില് വച്ച് പണംവച്ച് ശീട്ടുകളിച്ച 11 പേര് അറസ്റ്റില്. പ്രതികളില് നിന്ന് 4.75 ലക്ഷം പിടികൂടി. കൊയിലാണ്ടി സിഐ എന്. സുനില്കുമാറിന് ലഭിച്ച രഹസ്യവിവരത്തെ തുടര്ന്ന് കൊയിലാണ്ടി പാര്ക്ക് റെസിഡന്സിയില് നടത്തിയ റെയ്ഡിലാണ് ഇവര് പിടിയിലായത്.